stanford-oval/wikipedia huggingface dataset:
הנדון
ספורט

הנדון הוא ביתו של מועדון הרוגבי סרסנס, באצטדיון קופטהול. בסמוך לסרסנס נמצא Hendon RFC,  מועדון הרוגבי החובבים המקומי. מועדון הכדורגל המקומי הוא Hendon FC  ועד לאחרונה היה מועדון אתלטיקה מקומי. להנדון יש גם מועדון גולף  ומרכז פנאי.  מועדון ההוקי לנשים המקומי הוא מועדון ההוקי Hendon & Mill Hill.
שירותים ציבוריים

הנדון נמצאת בתחום השיפוט של משטרת המטרופולין, ויש בה גם צוות סיור קהילתי של הארגון היהודי "שומרים" סניף לונדון צפון מערב. תחנת המשטרה של קולינדייל ממוקמת ליד כביש גרהאם פארק. בתי החולים של שירות הבריאות הלאומי הסמוך הם בית החולים Edgware Community ו־Finchley Memorial Hospital. בית משפט השלום בהנדון ממוקם בהייד.
הקהילה היהודית והישראלית

לפי מפקד האוכלוסין של 2021 35.8% מתושבי הנדון הם יהודים (כ-20,000 איש). בשכונה שלושה בתי כנסת גדולים עם קהילות בהם מאות חברים, "בית כנסת עדת ישראל – הנדון" ("Hendon Adath Yisroel congregation") השייך להתאחדות קהלות החרדים והוקם בשנת 1928, בית כנסת של ק"ק כנסת ישראל (Hendon United Synagogue) שהוקם ב-1935, ובית כנסת חרדי מודרני "ק"ק נר ישראל" שהוקם ב-1984. בשכונה עוד מספר בתי כנסת קטנים (רובם היו בתים פרטיים במקור שהוסבו לבתי כנסת וישיבות) בהם: "ק"ק תורת חיים" ("Toras Chaim"), "בית כנסת עדת ישראל – צפון הנדון", "היכל לאה", "נחמת ישראל" ו"בית חב"ד הנדון". בשכונה גם מספר בתי ספר יהודיים, חנויות, בתי קפה ומסעדות כשרות.
בשכונה פועלים מספר מוסדות ישראלים, בהם: המשרד הראשי של "קרן קיימת בריטניה" (JNF UK), ובית הספר הישראלי שפעל במשך 40 שנה בלונדון תחת השם “Israeli Sunday School” בימי ראשון ושלימד עברית ותרבות ישראל לבני ישראלים שחיים בלונדון. בעקבות מגפת הקורונה בית הספר נסגר, אך נפתח מחדש בינואר 2022 עם שם חדש, ״בית העם – בית חינוך ישראלי״, בחסות ההסתדרות הציונית העולמית.
הקהילה היהודית והישראלית > בית הספר ללימודי יהדות של לונדון

בשכונה פועל בית הספר ללימודי יהדות של לונדון (London School of Jewish Studies), מוסד ללימודי יהדות שהוקם ב-1855 תחת השם "ג'וז קולג" ("Jews' College"), בית הספר מפעיל תוכנית לסמיכת רבנים ופועל בו כולל מונטיפיורי, שמעניק לימודים מרוכזים בגמרא והלכה במשך שנה אחת. בית הספר מעניק תואר MA במדעי היהדות בשיתוף עם קינגס קולג' לונדון ותוארי בוגר אוניברסיטה (BA) ומוסמך אוניברסיטה (MA) בחינוך יהודי בשיתוף עם אוניברסיטת מידלסקס. לבית הספר גם תוכנית לחינוך מבוגרים.
אנשים נודעים מהנדון

זאק אייבל (נולד ב-1995) - זמר/כותב שירים, מוזיקאי ואלוף בריטניה בטניס שולחן לקדטים
נעמי אולדרמן – סופרת
דייוויד בוהם - פיזיקאי
רפי גברון – שחקן
רות פראוור-ג'אבוולה - סופרת
פיטר מנדלסון - פוליטיקאי מהלייבור
גרהאם היל - אלוף העולם בפורמולה 1
לייסי טרנר - שחקנית המגלמת את סטייסי סלייטר בסדרה "איסטאנדרס"
מאטי הילי - מוזיקאי, סולן להקת "דה 1975", נולד בהנדון.
הערות שוליים

↑  "Key to English Place-names".
↑  Services, Good Stuff IT. "Hendon – UK Census Data 2011". אורכב מ-המקור ב-2 בפברואר 2017. נבדק ב-1 ביוני 2016. {{cite web}}:  (עזרה)
↑  "Welcome to Hendon School". Hendonschool.co.uk. נבדק ב-2011-06-30.
↑  "Hendon - General election results 2024". BBC News (באנגלית בריטית). נבדק ב-2024-09-10.
↑  "Hendon RFC". Hendon RFC. נבדק ב-25 בנובמבר 2018. {{cite web}}:  (עזרה)
↑  "Greensnet – Official Hendon FC: Home". Hendonfc.net. נבדק ב-2011-06-30.
↑  "Welcome to Hendon Golf Club : CLUB View". Hendon Golf Club. נבדק ב-2011-06-30.
↑  Empowerinc (www.empowerinc.org.uk). "Hendon Leisure Centre". Gll.org. אורכב מ-המקור ב-2 ביולי 2011. נבדק ב-2011-06-30. {{cite web}}:  (עזרה)
↑  Hendon: Seat Details
↑  About the synagogue and history
↑  About Us and History of Ner
↑  גבי בלאואר, סליחה, יש תור, באתר עלונדון, ‏5 באוקטובר 2006
↑  - contact-us JNF UK
↑  כרמל פרג'י, יש להצ”ע מה להציע, באתר עלונדון, ‏13 בדצמבר 2021
↑  London School of Jewish Studies
| --- | --- |
בקרת זהויות :  NLI: 987007555100605171  GND: 1098205-X  LCCN: n83068788  MusicBrainz: 4f31e976-c650-4a16-bcc9-bba092f843e5  VIAF: 124372211   WorldCat (עם VIAF): 124372211 
פאב קלאדאג' רינג.
פאב הדוב הלבן לשעבר
בית עיריית הנדון
רחוב בורוז
אנדרטת מלחמת הנדון בדרך ווטפורד
מלון מידלנד (נבנה בשנת 1889) ליד תחנת הרכבת הנדון
רחוב פארסון
בית קולנוע לשעבר, כיום חדר כושר המנוהל על ידי Nuffield Health, בצומת הדרכים המרכזית של הנדון
מרכז קניות סנטינל, רחוב ברנט
צומת פינצ'לי ליין עם רחוב ברנט
חנויות ברחוב ברנט
ברנט גרין
נהר הברנט בהנדון
כביש A41 ווטפורד בהנדון
אוניברסיטת מידלסקס
אצטדיון קופטהול "אליאנס פארק".
חנות כשרה בהנדון
מכבי עירוני אשדוד

ערך זה עוסק במועדון כדורגל ישראלי. אם התכוונתם לקבוצת כדורסל ישראלית, ראו .
מכבי עירוני אשדוד היא קבוצת כדורגל ישראלית מהעיר אשדוד, המשתתפת בליגה א' דרום. בגלגולו הראשון המועדון היה קיים עד לשנת 1999 וסיים את דרכו בעקבות הסכם איחוד עם הפועל אשדוד והקמת קבוצה אחת בעיר ששמה מועדון ספורט אשדוד. בשנת 2015 הוקם המועדון מחדש כקבוצת אוהדים.
היסטוריה > הקמה מחדש

בתחילת חודש מרץ 2015 החלו אוהדי הקבוצה יעקב קראדי וסער גינזבורסקי לארגן אסיפות אוהדים שבועיות בסוף רחוב נורדאו באשדוד. בהן השתתפו מאות אוהדים ודנו על דרך ההקמה והגיבוש של המועדון מחדש.
ב-14 באפריל 2015 הוקם המועדון כקבוצת ספורט בבעלות אוהדים, לאחר מחאה מול ג'קי בן זקן, בה דרשו את פירוקו של האיחוד. לאחר חודש מההקמה הוחתם המאמן פיני עייש לשלוש עונות, ולעוזרו מונה שי אבוקסיס. ב-19 ביולי 2015 ערכה הקבוצה את אימונה הראשון, לקראת השתתפותה בליגה ג' בעונת 2015/2016. בעקבות ההקמה מחדש, הקצתה רשות הספורט העירונית את האצטדיון הרב-תכליתי (הסינתטי) המכיל 2,000 מקומות, לטובת משחקי הקבוצה, ובמשחקים עם צפי לקהל רב תארח הקבוצה באצטדיון הי"א המכיל 8,200 מקומות. ב-20 באוקטובר 2015 ניצחה הקבוצה 0–2 את הפועל אדומים אשדוד, וזכתה בגביע ליגה ג' - מחוז דרום. ב-28 באפריל 2016 העפילה הקבוצה לליגה ב' לאחר ניצחון 2–4 על מכבי אשקלון.
במהלך העונה הראשונה והשנייה של המועדון המחודש, התלוו אליו צוותי צילום של שתי סדרות טלוויזיה תיעודיות, "ליגה ג'" ו"אהבת חיי", אשר סיקרו מקרוב את הנעשה במועדון בפן הניהולי והמקצועי.
בתחילת חודש יוני 2016 הוחתם עוזר מאמן נבחרת הנוער ושחקן העבר של הקבוצה חיים כהן, כמנהל המקצועי של המועדון. בנוסף לכך, בעקבות עזיבה של המאמן פיני עייש, הוחתם טל הירשהורן כמאמן ראשי וקובי לוי כעוזרו. בסגל הקבוצה נעשתה החלפה של עשרה שחקנים. חמישה חברי הוועד המנהל קיבלו את אמון חברי העמותה ונבחרו מחדש עם שינוי קל. במחזור התשיעי פוטר הירשהורן מתפקידו, ושבוע לאחר מכן הוחתם שרון מרציאנו כמאמן ראשי.
את עונת המשחקים הראשונה בליגה ב' סיימה הקבוצה במקום הרביעי, המוביל למשחקי המבחן על העלייה. במשחק הראשון ניצחה 1–0 את בית"ר גבעת זאב שסיימה את העונה במקום השלישי. בשלב השני התמודדה הקבוצה מול מכבי קריית מלאכי שסיימה את העונה במקום השני. המשחק הסתיים בתוצאה 2–2 ולאחר הארכה הגיעו הקבוצות לבעיטות עונשין, שם ניצחה עירוני אשדוד בתוצאה 2–1 והוכתרה כמנצחת גמר דרום ב'. בשלב הבא עירוני אשדוד הפסידה בהארכה 3–2 לעירוני אור יהודה לאחר 2–2 בתום 90 דקות ונשארה בליגה ב'.
ב-29 ביוני 2017 החתימה הקבוצה את ברוך דגו, שהפך לכדורגלן הראשון שמשחק בקבוצה בגלגולה הקודם וגם בגלגולה הנוכחי. שחקן בכיר נוסף שחתם בקבוצה הוא מאור זוהר. בעונת 2017/2018 זכתה הקבוצה בגביע המחוזי לליגה ב', לאחר ניצחון בגמר מול מכבי קריית מלאכי 5–6 בבעיטות הכרעה מ-11 מטר. בליגה סיימה הקבוצה במקום השני בטבלה, אך הפסידה בגמר המחוז למכבי קריית מלאכי.
בעונת 2018/2019 החתימה הקבוצה את המאמן שי מאור, בנוסף למספר שחקני חיזוק כמו תומר בן-חיים, עידן חג'ג', רפי עמרן, עומרי כהן והישאם אזברגה. במשך כל העונה החזיקה הקבוצה במקום הראשון בטבלה רק בשני המחזורים האחרונים, כשניצחה במחזור ה-29 את מכבי עירוני שדרות וב-5 באפריל 2019 הבטיחה הקבוצה את העפלתה לליגה א', לאחר ניצחון חוץ 0–1 מול בני אילת.
בעונת 2019/2020 התפטר המאמן שי מאור מתפקידו לאחר המחזור ה-7 ויגאל זריהן התמנה במקומו. בתחילת עונת 2020–2021, לאחר בחירות לוועד המנהל החליף ברוך דגו את יעקב קראדי בהנהלה והחל בתפקיד המנהל המקצועי באגודה. ב-9 ביוני הוחתם אבי אבינו כמאמן הקבוצה במקומו של יגאל זריהן.
החטיבה הצעירה

| --- | --- |
מנהל מקצועי חטיבה צעירה: יעקב הילל
מאמן שוערים: לירן שפיר
מאמן קבוצת הנוער: שמואל לוי
מרגע ההקמה המחודשת של המועדון, חודשה גם פעילות החטיבה הצעירה ובית הספר לכדורגל. כיום מונה החטיבה שש קבוצות גיל, עם כוונה להרחבה עתידית. זאת בנוסף לקבוצת מצטייני החטיבה המתאמנים בצורה אינטנסיבית-פרטנית על ידי מאמנים נוספים.
קבוצת נוער בליגה ארצית דרום.
קבוצת נערים א' בליגה ארצית דרום.
קבוצת נערים ב' במחוז דן 1.
קבוצת נערים ג' במחוז דן 1.
קבוצת ילדים ב' במחוז דן 1.
קבוצת טרום ילדים א' במחוז דן 2.
היריבות העירונית עם הפועל אשדוד

מאז הקמת מכבי אשדוד בתחילת שנות השישים קיימת יריבות על ההגמוניה והיוקרה העירונית. מקימי הקבוצה האמינו שבעיר הצעירה יש מקום לאגודת ספורט "מכבי". אך הדבר לא היה כל כך פשוט, שכן באותם ימים הייתה באשדוד תנועת הסתדרות חזקה שתמכה ותקצבה את קבוצת הפועל אשדוד. מצב זה נמשך עד לסוף שנות השמונים. מאז העפילה מכבי עירוני אשדוד לליגה א' בדרך לצמרת הכדורגל הישראלי, משחקי הדרבי של אשדוד החלו מושכים קהל רב ליציעי הי"א. מכבי עירוני אשדוד מסמלת עבור אוהדיה את אשדוד המתחדשת, ואילו קבוצת הפועל אשדוד מייצגת את האשדודים הוותיקים ועובדי הנמל בעיקר. משחק הדרבי הרשמי הראשון בין המועדונים התקיים בתאריך 13 בינואר 1962 במגרש המעברה והסתיים בניצחון 0–3 להפועל אשדוד.
ב-20 באוקטובר 2015 נערך משחק הדרבי הראשון בגביע המדינה שהיה גם הראשון מאז האיחוד, והסתיים בניצחון 0–2 לטובת מכבי עירוני אשדוד.
אוהדים

אוהדי עירוני אשדוד מחזיקים בבעלות הקבוצה ואחראים לגורלה. האוהדים שמשמשים כחברי עמותה שותפים לכל החלטה (בחירת המדים, הוועד המנהל ועוד). בין אוהדי הקבוצה החדשה ניתן להצביע על רוב גדול של אוהדיה המקוריים משנות ה-90, כשאליהם הצטרפו אלפי צעירים שהתחברו לרעיון ההקמה המחודשת.
ארגון האוהדים הנוכחי של הקבוצה הוא "הלגיון הצהוב", אשר הוקם בשנת 2015. בנוסף, חברי ארגון "דולפינים" של מחלקת הכדורסל מגיעים לתמוך בקבוצה. הארגון דואג לשירי יציע, תפאורה ולעיצוב המרצ'נדייז.
סטטיסטיקות בליגה הראשונה

שיא ניצחונות לעונה - 9 (1993/1994, 1998/1999)
שיא הפסדים לעונה - 19 (1993/1994)
שיא נקודות לעונה - 38 (1993/1994)
שיא שערים לעונה - 53 (1993/1994)
שיא ספיגה לעונה - 57 (1993/1994, 1997/1998)
הניצחון הגבוה ביותר בליגה - 0–7 (על הפועל חיפה, 1993/1994)
ההפסד הגבוה ביותר בליגה - 1–7 (למכבי תל אביב, 1997/1998)
הישג שיא בגביע המדינה - חצי גמר (1997/1998)
סטטיסטיקות בליגה הראשונה > כובשים מובילים

| מקום | שם השחקן | עונות | שערים |
| --- | --- | --- | --- |
| 1 | עמיר תורג'מן | 4 | 58 |
| 2 | יגאל זריהן | 4 | 24 |
| 3 | אלון מזרחי | 1 | 9 |
| 4 | יוסי מדר | 1 | 8 |
| - | איגור פטרוב | 1 | 8 |
| - | טיבור באלוג | 2 | 8 |
| 7 | אמיל וולב | 1 | 7 |
סטטיסטיקות בליגה הראשונה > כובשים מובילים > זוכים בתואר מלך השערים של ליגת העל במדי הקבוצה

| עונה | שם השחקן | שערים | הערות |
| --- | --- | --- | --- |
| 1994/1995 | עמיר תורג'מן | 17 | יחד עם חיים רביבו ממכבי חיפה |
שחקני עבר בולטים

נאור גלילי
יגאל זריהן
עמיר תורג'מן
עופר טלקר
ז'אן טלסניקוב
אלון חזן
ישראל בן ממס
יוסף כהן
חיים כהן
איתן רביבו
יואל סויסה
רן חפיף
גבי פקר
בני דמתי
גדי חזות
יוסי אופיר
אייל אלמושנינו
בוני גינצבורג
אפרים דוידי
עופר שטרית
יוסי מדר
מוטי איוניר
לירן שטראובר
אלון מזרחי
ברוך דגו
יוסי שושני
שחקני עבר בולטים > זרים בולטים

בולגריה אמיל וולב
רוסיה אלכסנדר פולוקרוב
אוקראינה איגור פטרוב
ניגריה תומפסון אוליהה
ניגריה אוצ'ה אוקפור
ארגנטינה אלברטו נאבדה
הונגריה טיבור באלוג
הונגריה לאסלו צה
גאורגיה אקאקי דיוודזה
פולין קז'ימיש מוסקאל
רומניה מריאן קלפטאנו
ראו גם: רשימת כדורגלני מכבי עירוני אשדוד
מאמני עבר בולטים

אריה רדלר
ניסים בכר
רמי לוי
אריה סגל
ראובן כהן
ניר לוין
שייע פייגנבוים
גדי צלניקר
ז'אן קלוד אוואט
אורי הילמן
פיני עייש
שי מאור
ראו גם: רשימת מאמני מכבי עירוני אשדוד
תמונות סגל

1979–1980
1989–1990
2015–2016
2016–2017
2018–2019
סמלי הקבוצה בעבר

1961-1981
1981-1989
1989-1998
1998-1999
2015 -היום
ראו גם

מכבי אשדוד
הדרבי של אשדוד
הערות שוליים

↑  משה קשטן, 12 קבוצות חדשות נרשמו עד כה לליגה ג' (עמוד 3), בעיתון חדשות הספורט 27 בספטמבר 1961
↑  פצעו כדורגלנים בעיתון מעריב 18 במרץ 1962
↑  בית"ר ומכבי אשדוד יתאחדו בעיתון מעריב 19 באוגוסט 1965
↑  סגל הנוער לאליפות סיאול יפתח היום באימונים בעיתון דבר 10 באוקטובר 1967
↑  נקבעו ה-8 שעלו לליגה ב' בעיתון מעריב 30 ביוני 1968
↑  מכבי אשדוד - מכבי בית שמש 1-2 (הופסק בדקה ה-60), בעיתון מעריב 18 במאי 1980
↑  מי עוד תרד מצפון ב?, בעיתון חדשות הספורט (עמוד 7) 16 במאי 1982
↑  קבוצות מכבי היום לגמר באנטוורפן בעיתון דבר 14 ביולי 1983
↑  ייצוג ישראלי בכדורגל ובכדורסל, בעיתון חדשות הספורט (עמוד 4) 14 ביולי 1983
↑  אשדוד לליגה ב', מעריב 22 באפריל 1984
↑  טבלאות סופיות ליגה ב', בעיתון מעריב 14 במאי 1989
↑  טעם של פעם עם טורק וסלימן, מעריב 4 בדצמבר 1988
↑  94 דקות הכנה למבחנים, בעיתון מעריב 13 במאי 1990
↑  מבצע עירוני של אשדוד, מעריב 20 במאי 1990
↑  עירוני אשדוד - דלית אל כרמל 1-2, מעריב 20 במאי 1990
↑  דרבי אשדודי בשנה הבאה בארצית!, מעריב 24 במאי 1990
↑  ניצן חורש, נמל אשדוד נגד חיים רביבו, באתר הארץ, 31 במרץ 2002
↑  אביחי חיים, מכבי אשדוד חוזרת לחיים באתר גולר, 6 במרץ 2015
↑  רענן ברנובסקי‏, אוהדי עירוני אשדוד תובעים 325 אלף שקל מג'קי בן זקן, באתר וואלה, 13 באפריל 2015
↑  משה נעים, עירוני אשדוד החתימה את המאמן פיני עייש ואת טל אספורמס באתר כאן-נעים
↑  שחר כחלון, מכבי עירוני אשדוד פתחה עונה: צפו בסרטון של היום ההיסטורי באתר ashdodnet
↑  שחר כחלון, חיזוק מפתיע: חיים כהן מונה למנהל המקצועי של עירוני אשדוד מליגה ב' באתר ashdodnet
↑  מערכת ONE, ‏חוזר הביתה: ברוך דגו חתם במכבי עירוני אשדוד, באתר ONE‏, 29 ביוני 2017
↑  שקד עמירם, ‏מזל טוב: מכבי אשדוד ניצחה באילת ועלתה לליגה א', באתר ONE‏, 5 באפריל 2019
↑  אבי אבינו הוא מאמנה החדש של עירוני אשדוד, כאן דרום 9 ביוני 2020
↑  קיבלו 21 שערים, בעיתון "חדשות הספורט" (עמוד 4) 18 בינואר 1962
↑  ‏5000 צופים בליגה ב': 0:0 בין הפועל לעירוני בדרבי של אשדוד, באתר ספורט1, 30 בדצמבר 2017
↑  נועם אלטחן, בעקבות המהומות הקשות במגרש באשדוד: "זו לא דרכנו" באתר "אשדוד10" 25 באוקטובר 2016
יוסף כהן, כדורגלן הקבוצה בשנים 1966–1968
סמל העמותה
מעמד החתימה על הקמת העמותה
קבוצת נערים א' במשחק ההכתרה לליגה הארצית
אוהדי הקבוצה במשחק ליגה מול מכבי קריית מלאכי
אוהדי הקבוצה במשחק גביע מול הכח עמידר רמת גן
אוהדי הקבוצה באילת במשחק העלייה לליגה א'
הישאם לאיוס

הישאם לאיוס (בערבית: هشام ليوس; נולד ב-13 בנובמבר 2000) הוא כדורגלן ערבי-ישראלי, המשחק בעמדת החלוץ במכבי תל אביב.
קריירת מועדונים

לאיוס נולד בכפר מעיליא, ישראל, למשפחה ערבית-נוצרית. אחיו הוא סוכן השחקנים, רוני לאיוס.
הוא גדל בקבוצת הנוער של בני סכנין, ובעונתו השנייה בקבוצה הפך לאחד השחקנים המרכזיים והוביל את הקבוצה לדירוג השיא שלה, מקום שלישי בליגת העל לנוער. אחרי שסיים את גיל הנוער הוחתם על ידי קבוצת קרפטי לבוב האוקראינית, שם הספיק לשחק שמונה משחקים בלבד לפני שהקבוצה התפרקה וירדה לליגה השלישית, מה שגרם לו לחזור מיד לישראל. בשתי העונות הבאות (2021/2020 ו-2022/2021) שיחק לאיוס בקבוצת מ.ס. כפר קאסם, בה רשם 51 הופעות וכבש 10 שערים. ביוני 2022 חתם על חוזה לשלוש שנים על ידי מועדון הפועל תל אביב, ששילם עבורו 700 אלף שקל.
באוגוסט 2024 חתם במכבי תל אביב לשלוש שנים בהעברה מהפועל תל אביב על סך 900 אלף יורו.
קריירה בינלאומית

הצלחתו במועדון מ.ס. כפר קאסם - הובילה גם לזימונו לנבחרת ישראל הצעירה עד גיל 21, עמה ערך הופעה בכורה בשנת 2021, ולו 9 הופעות במדיה.
הערות שוליים

↑  נדב צנציפר, שגיב יחזקאל: "אמרתי לאלונה שזה העתיד של המשפחה שלי", באתר ynet, 18 בספטמבר 2023
↑  לאיוס הצטרף למכבי, באתר מכבי תל אביב, ‏1 באוגוסט 2024
תומר יוספי

תומר יוספי (נולד ב-2 בפברואר 1999) הוא כדורגלן ישראלי המשחק בעמדת הקשר ההתקפי בקבוצת פוליסיה ז'יטומיר מליגת העל האוקראינית.
קריירת מועדונים

יוספי נולד וגדל ביישוב להבים שבדרום. החל את צעדיו הראשונים בכדורגל במחלקות הילדים והנוער של הפועל באר שבע.
ב-12 בינואר 2019 יוספי ערך את הופעת הבכורה שלו בבוגרים של הפועל באר שבע ובליגת העל, במשחק בו הפסידה 0–2 למכבי חיפה. ב-19 במאי 2019 כבש את שערו הראשון בקבוצה בניצחון 1–0 על הפועל חדרה במסגרת ליגת העל.
ב-5 בינואר 2023, יוספי הושאל עד לתום העונה להפועל חיפה מליגת העל.
ב-3 ביולי 2023, יוספי הושאל בשנית להפועל חיפה, לקראת עונת 2023/2024 בליגת העל.
ב-25 בדצמבר 2024, יוספי חתם בקבוצת פוליסיה ז'יטומיר מליגת העל האוקראינית, יחד עם אופק ביטון.
נבחרות ישראל

ב-26 במרץ 2019, יוספי ערך את הופעת הבכורה שלו בנבחרת הצעירה של ישראל עד גיל 21, במשחקה מול גאורגיה. ב-10 בספטמבר 2019 כבש את שער הבכורה שלו בנבחרת הצעירה במשחק מול קזחסטן. בשנים 2019–2020, צבר יוספי 11 הופעות ו-3 שערים לזכותו במדי הצעירה.
ב-14 במרץ 2024 זומן לראשונה לסגל הנבחרת הבוגרת, על ידי המאמן הלאומי אלון חזן.
תארים

גביע המדינה: 2019/2020, 2021/2022
אלוף האלופים: 2022
הערות שוליים

↑  ‏יוספי: "כמעט התעלפתי כשבן שהר קבע מהפך מול אינטר", באתר ספורט1, 23 באפריל 2020
↑  ליאב נחמני, תומר יוספי הושאל להפועל חיפה, במועדון טוענים שאוהדים הותקפו, באתר ישראל היום, 5 בינואר 2023
↑  רשמי: תומר יוספי הושאל לעונה להפועל חיפה - ערוץ הספורט, באתר Sport5.co.il - אתר ערוץ הספורט, ‏2023-07-03
↑  שי מוגילבסקי, שלומי אהרוני, רשמית: תומר יוספי ואופק ביטון חתמו בפוליסיה ז'יטומיר האוקראינית, באתר ynet, 25 בדצמבר 2024
↑  מוטי פשכצקי, ‏חיכיתי לזה מאז שאני ילד, הגשמתי חלום, באתר ערוץ הספורט, 19 במאי 2020
↑  יניב טוכמן‏, פורסם הסגל לאיסלנד: עידו שחר ותומר יוספי זומנו לראשונה, באתר וואלה, 14 במרץ 2024
את לא יודעת כמה שאני אוהב אותך

"את לא יודעת כמה שאני אוהב אותך" הוא סינגל שהוקלט על ידי הזמרת הישראלית אודיה. את השיר הוציאה ב-14 בנובמבר 2024 לאור חברת התקליטים הליקון ארומה מיוזיק כסינגל שלא מתוך אלבום אולפן.
רקע וכתיבה

"את לא יודעת כמה שאני אוהב אותך" נכתב והולחן על ידי אודיה, אבי אוחיון ומתן דרור, שגם הפיק אותו מוזיקלית. השיר מבטא אהבה עמוקה ופשוטה, לצד פגיעות אנושיות במערכת יחסים. על-אף שהשיר מבוצע על ידי הזמרת אודיה, הוא כתוב בלשון זכר, מנקודת המבט של הצלע הגברית בזוגיות. הדובר מדבר על אהובתו כעל אישה יוצאת דופן, שאין כמותה בעולם. הוא מתאר את היופי שבה, לא רק במראה אלא גם ברגש ובתכונותיה, ואת השפעתה החזקה על חייו. דרך המילים, מורגשת תחושת הכרת תודה ופליאה על כך שהיא לצידו.
עם זאת, השיר חושף גם צדדים מורכבים בקשר, כמו כעסים, רגעי משבר וניסיונות כושלים לשקם את ההרס. הדובר מציין כיצד הוא גרם לה כאב, אך אהבתה סלחנית ונשארת יציבה. הוא מבטא את מחויבותו העמוקה כשהוא "בונה לה בית" כסמל לביטחון וליציבות, ומצהיר שהוא מוכן לתת לה הכול, עד כדי אמירת "אמן" לכל בקשה שלה. השיר נע בין פגיעות לכוח, בין כעס לאהבה, ומעביר מסר עוצמתי של שותפות ונאמנות בקשר אמיתי ואנושי.
הצלחה מסחרית

"את לא יודעת כמה שאני אוהב אותך" הפך ללהיט עם יציאתו. הוא דורג במקום השני במצעד הרשמי של גלגלצ, המבוסס על הצבעות מאזיני הרדיו.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 5  |  |
|  ישראל | המצעד הרשמי של גלגלצ | 2  |  |
|  ישראל | העשירייה | 2  |  |
|  ישראל | היטליסט | 3  |  |
הערות שוליים

↑   אודיה - את לא יודעת כמה שאני אוהב אותך, סרטון בערוץ "אודיה – הערוץ הרשמי", באתר יוטיוב, 14 בנובמבר 2024
↑  המצעד השבועי של מדיה פורסט, באתר מדיה פורסט, מיקום השיא נקבע בשבוע 9 של שנת 2025
↑  glglz, המצעד השבועי שלנו כאן - ויש לנו שני מקומות ראשונים חדשים!!! 🤩..., באתר אינסטגרם, ‏6 בפברואר 2025
↑  kan_gimel, מהפך! נסרין מדיחה אחרי 13 שבועות את ששון שאולוב מהמקום הראשון 🏆 האם היא תישאר שם בשבוע הבא? נראה בשבוע הבא :), באתר אינסטגרם, ‏6 בפברואר 2025
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 בפברואר 2025
| אודיה |
| --- | --- | --- |
דיסקוגרפיה ‏•‏‏ שירים
| אלבומי אולפן | אור • האמת • ילדה של אמונה |  |
| מיני-אלבומים | חרבות ברזל |  |
| סינגלים | "אור" • "מה אשיב לך" • "נצנצים" • "על מה בנים חושבים בלילה" • "אם הייתי צריכה" • "תשבור לי ת'לב" • "אינטלקטוערס" • "האמת" • "מאמי" • "בלילות" • "אני פה" • "אינטלקטוערסית" / "הזוג המלכותי" • "תהמר עליי" • "חורף 23" • "צמוד צמוד" • "בן אדם" • "עובד בכפר" • "הטוב הרע ועודיה" • "את לא יודעת כמה שאני אוהב אותך" • "מי אוהב אותך יותר ממני" • "רוקדת מול כולם" |  |
תחות

| --- | --- |

תחות עם ראש ציפור איביס
 תרבות:  מצרים העתיקה 
 אלים מקבילים:  הרמס 
 בן או בת זוג:  מע'ת, Nehmetawy 
 
תחות הוא אל החוכמה, הכתיבה, המדע, השירה והקסם במיתולוגיה המצרית.
הוא מכונה גם איביס ומתואר לעיתים כגבר בעל ראש של ציפור מגלן (Threskiornis aethiopicus), או בעל ראש של בבון.
על פי המסורת, האל תחות והאל הורוס הם אלה העומדים משני צידי הסירה של האל רע, כאשר היא עוברת בשאול במהלך הלילה. תחות, כמו האלות חתחור וסח'מת, נוצר למעשה מאיבר מסוים בגופו של האל רע - אל השמש וראש פנתאון האלים המצרי. במקרה של תחות, הוא נחשב לנציג ליבו ולשונו של רע, ובשל כך גם לדובר שלו. המקבילה הנשית של תחות היא האלה סשהת. תחות, או דג׳חותי, מתואר ברוב המיתוסים כאל החוכמה והלמדנות, אשר המציא את הכתב והעבירו לאדם, כלומר לבני העם המצרי.
מיתוסים

תחות משתתף במספר לא-מבוטל של מיתוסים ואגדות במיתולוגיה המצרית, ונטל חלק בכמה מהקרבות הגדולים במיתולוגיה המצרית. למשל, בקרב הראשון בין האל רע לבין הנחש אפופיס, ובקרב הגדול שהתרחש בין האל הורוס ובין סת. בדרך כלל, אם אל נפצע בצורה קשה בקרב, תחות היה זה שמרפא אותו.
תחות השתתף באופן משמעותי בלידתם של האלים המלכותיים: אוסיריס, איסיס, סת ונפתיס.
לפי האגדה, אחרי שרע גילה את דבר נישואיהם של גב ונות- אל האדמה ואלת השמיים, שהתקיימו בלי אישורו, הוא זעם וקילל את הזוג, שלא ייוולד להם ילד במשך שנה, שכללה אז 360 ימים. נות, נחושה בדעתה ללדת ילדים, אתגרה את תחות למשחק סנת (משחק מצרי המזכיר קצת שחמט), ניצחה בעזרת תכסיס, ותחות נתן לה כפרס זכות להביע משאלה. נות ביקשה להוסיף עוד כמה ימים לשנה, ותחות מילא את בקשתה, והוסיף לשנה עוד חמישה ימים. כיוון שהם לא היו כלולים בלוח השנה המקורי, רע לא ידע עליהם, ובחמשת הימים הנוספים ילדה נות את האלים המלכותיים.
בסיפור מותו של אוסיריס, תחות, יחד עם נפתיס, עזר לאיסיס להקים את אוסיריס המת לתחייה. אחרי שאיסיס אספה את חלקי גופתו של בעלה, נתן לה תחות את לחש הקסם שיגרום לאוסיריס לקום לתחייה.
שמו של תחות

שמו של תחות, נכתב בהירוגליפים המצריים כ"ג'חוטי" (𓅝𓏏𓏭𓁟 ḏḥwty), שנשאב מהמילה ג'חו (ḏḥw)- הכינוי העתיק לציפור האיביס (מגלן), שנכתב בדרך כלל כ-הבי (hbj). צורת הכתיבה הזו מרמזת על סוג של הוקרה לציפור האיביס, ושמו מתורגם כ"זה הדומה לאיביס" (בנפשו ובגופו).
לתחות יש שמות חלופיים וכינויים רבים בהם: ג'הוטי, תהוטי, טאהוטי, זהוטי, טצ'ו ו-טטו. השם "תחות" הוא למעשה, הגרסה היוונית לשם המצרי המקורי "ג'חוטי". כמו כן הוא מכונה גם "הנאדר שלוש פעמים", "הדומה לאיביס" ו-"האל הסנדק". התואר "הנאדר שלוש פעמים" תורגם ליוונית כטריסמגיסטוס (Τρισμέγιστος), ומכאן נוצר האיחוד הסינקרטיסטי הרמס טריסמגיסטוס.
ראו גם

אלוהויות במצרים העתיקה
הערות שוליים

↑  Thoth in Egyptian Mythology: Myths, Symbols, and Powers - Centre of Excellence, www.centreofexcellence.com (באנגלית)
| המיתולוגיה המצרית |
| --- | --- | --- |
| הפנתאון המצרי | אוסיריס • איסיס • אכר • אמון • אמונת • אנוביס • אפיס • עאפפ • ארבעת בני הורוס • אתום • אתון • בת • בס • בסתת • גב • הורוס • חעפי • חכא • וואדג'ת • ח'ונסו • ח'נום • ח'פרי • חתחור •  מות • מונתו • מין • מע'ת • מפדת • נו • נות • נחבת • נית • נפרתם • נפתיס • סתת • סבכ • סופדו • סח'מת • סת (סת־בעל) • ענקת • פאחת • פתח • קבוי • קוק • קטש • רע (העין של רע) • רשף • שו • תאורת • תחות • תפנות • סרקת |     |
| אתרים מיתולוגיים | בנבן |     |
| כתבים דתיים | אמדואת • כתבי הפירמידות • כתבי ארונות קבורה • ספר האדמה • ספר המערות • ספר המתים (הפפירוס של אני) • ספר הנשימה • ספר השערים |     |
| פולחן | מקדשים מצריים (מקדש לוקסור • כרנך • מקדשי אבו סימבל) • הפירמידות במצרים (הפירמידה הגדולה של גיזה) • הספינקס הגדול של גיזה • עמק המלכים • חג הסד |     |
| --- | --- |
בקרת זהויות :  NLI: 987008743474705171  PLWABN: 9810572446205606  GND: 118757350  LCCN: nb2019006365  NKC: ola2015891816  SUDOC: 030529115  VIAF: 54151776828318012681   WorldCat (עם VIAF): 54151776828318012681
פאולוס

ערך זה עוסק באחד משליחי ישו המוקדמים. אם התכוונתם למשמעות אחרת, ראו .
| --- | --- |

פאולוס, ציור מהמאה ה-4
 לידה:  5 טרסוס, קיליקיה, האימפריה הרומית 
 הוצאה להורג:  67 (בגיל 62 בערך) רומא, איטליה הרומית, האימפריה הרומית 
 חג:  12 ביולי, 25 בינואר, 10 בפברואר, 18 בנובמבר 
 
פאולוס מתרסוס (במקור בעברית: שאול התרסי)  היה לפי האמונה הנוצרית והמתואר בברית החדשה אחד מהחשובים שבשליחי ישו.  זאת על אף שלא היה שייך לשנים-עשר השליחים המקוריים ומעולם לא פגש בישו. פאולוס הוא מחברן של חלק מהאיגרות בברית החדשה, ואחת מהדמויות המרכזיות בהפצתה וביסוסה של הנצרות בימיה הראשונים.
פאולוס נולד בתרסוס שבאסיה הקטנה (טורקיה), לפי הברית החדשה בן למשפחה יהודית פרושית-הלניסטית.  פאולוס מספר כי בתחילה שנא את הנוצרים והיה מופקד על רדיפתם, אך בדרכו לדמשק כדי לבער את הקהילה הנוצרית המקומית, נגלה אליו ישו בחיזיון והמיר אותו. הוא הצטרף למאמיניו והפיץ את בשורתו ברחבי האימפריה הרומית, תוך שהוא עצמו נרדף על ידי הממסד היהודי. לבסוף נאסר ונשלח לרומא למשפט, שם הוסיף להטיף לנצרות ולבסוף הוצא להורג. פאולוס נחשב על ידי הנצרות לקדוש. הוא קידם בעיקר את הפצת האמונה בישו בקרב לא-יהודים ומתייהדים, ונחשב לאחד מיוצריה של הדוקטרינה הנוצרית המוקדמת. איגרותיו מהוות חלק חשוב מן הברית החדשה. הדעה המקובלת במחקר ההיסטורי היא כי תרם תרומה עצומה להתגבשות הנצרות מזרם של היהדות לדת חדשה לגמרי, בכך שקבע כי נכרים הרוצים להצטרף אל האמונה אינם צריכים לשמור את התורה ופטורים מברית מילה.
בשל השפעתו העצומה על התפתחות התאולוגיה הנוצרית ועל התרחקותה מהדת היהודית, רואים בו חוקרים רבים את מייסדה האמיתי של הנצרות. הוא נתפש כמי שחרג מהגותו של ישו והוסיף דוקטרינות חדשות רבות. חוקרים בעלי השקפה נוצרית טוענים לעומת זאת כי לא שונתה כל הגות, וכי פאולוס רק הרחיב והעמיק את ההתגלות של ישו.
פסלו של פאולוס השליח לפני בזיליקת פטרוס הקדוש, רומא. הושלם ב-1838, פוסל על ידי אדמו טדוליני